open-index/open-wikipedia-markdown huggingface dataset:
Ammunnan maailmanmestaruuskilpailut 1966

**Ammunnan 39. maailmanmestaruuskilpailut** järjestettiin 14.–23. heinäkuuta 1966 Wiesbadenissa, Länsi-Saksan Hessenin osavaltiossa. Pääkilpailupaikka oli Freudenbergin ampumarata. Haulikkolajit ammuttiin Freudenbergissä ja Klarenthalissa. Kilpailuja järjestettiin kaikkiaan 36, joista vain kuusi oli naisille. Amerikkalainen kivääriampuja Gary Anderson saavutti eniten mitaleja eli 11, joista kuusi henkilökohtaista sarjalla 3-2-1 ja kaikkiaan kuusi kultamitalia. Mitalitilastossa Yhdysvallat nousi selväksi ykköseksi ohi Neuvostoliiton. Suomalaisille kisat oli pohjanoteeraus, sillä Suomen 37 urheilijan joukkue, ei saavuttanut yhtään mitalia. Perinteisesti kivääriampujat olivat olleet mitalien tuojia. Aiempien kisojen maailmanmestari Vilho Ylönen päätti näissä kisoissa MM-uransa. Kivääriampujissa oli mukana mm. ampumahiihtäjänä olympiamenestystä saavuttanut Antti Tyrväinen. Naisia oli 37-henkisessä joukkueessa kuusi ampujaa. Suomalaisista parhaimmin sijoittuivat pistooliampuja Raija Serlachius ja skeet-ampuja Hilkka Maattola seitsemänneksi. Miesten parhaat sijoitukset tulivat pienoiskiväärin 60 laukauksen makuuammunnassa, jossa Esa Kervinen oli 9:s ja vapaakiväärin makuuammunnassa, jossa Antti Tyrväinen oli 10:s. Lisäksi vapaapistooliampuja Seppo Saarenpää oli 12:s ja pienoiskiväärin makuulta Irma Varonen 13:s.

## Tulokset
### Miehet
#### Vapaakivääri

#### Pienoiskivääri

#### Sotilaskivääri

#### Vapaapistooli

#### Isopistooli

#### Olympiapistooli

#### Liikkuva maaliammunta (villikarjuammunta)

#### Trap (Olympiahaulikko)

#### Skeet

### Naiset
#### Kiväärilajit

#### Pienoispistooli

#### Trap (Olympiahaulikko)

#### Skeet

## Mitalitaulukko

## Lähteet
* Kansainvälisen ampumaurheiluliiton (ISSF) tietokanta 

### Viitteet
Yleisurheilun maailmanmestaruuskilpailut 2025

**Yleisurheilun maailmanmestaruuskilpailut 2025** järjestettiin Tokiossa, Japanissa 13.–21. syyskuuta 2025. Kilpailut ovat järjestyksessään 20. yleisurheilun MM-kilpailut. Japani on isännöinyt kilpailuja aiemmin kaksi kertaa; Tokiossa vuonna 1991 ja Osakassa vuonna 2007.

Tokion ohella kilpailuja hakivat Nairobi, Singapore sekä Chorzów. Tokio valittiin kisaisännäksi 14. heinäkuuta 2022. Kilpailupaikkana toimii Japanin kansallisstadion, joka  toimi vuoden 2020 kesäolympialaisten ja paralympialaisten päänäyttämönä.

## Tulokset
### Miehet
#### Juoksu- ja kävelylajit

 Juoksi alkuerässä

#### Kenttälajit

### Naiset
#### Juoksu- ja kävelylajit

 Juoksi alkuerässä

#### Kenttälajit

### Sekakilpailu

 Juoksi alkuerässä

## Lähteet
* Viralliset sivut World Athletics. 

### Viitteet
Marsteinen

**Marsteinen** on norjalainen vuonna 1978 perustettu paikallislehti, jonka kotikunta on Austevoll. Se ilmestyy torstaisin ja kuuluu Polaris Media -konserniin. Lehti on saanut nimensä Marsteinin majakan mukaan.
## Lähteet

## Aiheesta muualla
* Lehden verkkosivut
Marsteinin majakka

**Marsteinin majakka** on Norjassa Austevollin kunnassa sijaitseva majakka. Se perustettiin vuonna 1877, automatisoitiin 1987 ja jäi miehittämättömäksi 2002. 
## Lähteet

## Aiheesta muualla
Emsdettenin kouluammuskelu

**Emsdettenin kouluammuskelu** oli 20. marraskuuta 2006 Saksan Emsdettenissä tehty kouluhyökkäys, jossa loukkaantui 37 ihmistä. Ainoa kuolonuhri oli 18-vuotias hyökkääjä Sebastian Bosse, joka oli aiemmin opiskellut hyökkäyksen kohteeksi ottamassaan koulussa.

## Tapahtumat
Sebastian Bosse saapui koululle hieman ennen kello 9.30 pitkään mustaan takkiin ja kaasunaamariin pukeutuneena. Hän oli pysäköinyt autonsa lähelle koulua. Hänellä oli mukanaan kaksi kivääriä, pistooli, kaasupistooli, kolme kehoon kiinnitettyä pommia, kymmenen muuta omatekoista pommia, alaraajaan kiinnitetty veitsi ja polttopullo. Luodeista haavoittuivat koulun talomies ja neljä 12–16-vuotiasta oppilasta. Kahden oppilaan vammoja kuvattiin vakaviksi, mutta yksikään sivullisiin kohdistunut vamma ei ollut hengenvaarallinen. Hyökkääjä myös räjäytti savupommeja. Lopuksi hän teki itsemurhan ampumalla itseään päähän. Suurin osa uhrien loukkaantumisista johtui savun hengittämisestä. Koulusta evakuoitiin noin 700 oppilasta. Poliisi ei ampunut yhtään laukausta ja löysi Bossen kuolleena kahden ampuma-aseen vierestä.

## Tausta ja reaktiot
Emsdettenin kouluammuskelu oli pitkään suunniteltu teko. Bosse oli kesäkuussa 2004 uhannut netissä ihmisten ampumisella "kostoksi". Hän valmistui koulusta kuitenkin hyvin arvosanoin vuonna 2005. Ampumista seuranneena päivänä Bossen olisi ollut määrä ilmaantua oikeuteen vastaamaan Walther P38 -pistoolin laittomasta hallussapidosta. Nettiin Bosse kirjoitti hyökkäyksen olleen kosto koulukiusaamisesta. Hän kertoi myös oppineensa koulussa kunnolla vain olevansa "luuseri" ja kertoi vihaavansa ihmisiä. Nettisivuilla oli valokuvia miehestä aseistautuneena. Bosse harrasti usein metsästystä isänsä kanssa. Hän suhtautui sekä opiskelijoiden että rikostutkijoiden mukaan pakkomielteisesti aseisiin ja väkivaltaan. Opettajat kuvailivat Bossea yksinäiseksi. Bosse oli intohimoinen Counter-Striken pelaaja. 

Saksan kristillisdemokraattisen unionin parlamenttiryhmän varapuhemiehenä toiminut Wolfgang Bosbach ja Brandenburgin sisäministeri Jörg Schönbohm vaativat toimia Counter-Striken kaltaisia väkivaltaisia tietokonepelejä vastaan. Liittouma 90/Vihreät piti todellisena ongelmana tietokonepelien sijaan yksinäisyyttä. Bosbach kritisoi koulupsykologien vähäisyyttä suhteessa opiskelijoiden määrään. Bossen isä joutui ampumisesta kuultuaan sairaalaan henkisen romahduksen johdosta. Myös äiti sai hoitoa sairaalassa. Ampujalla oli 16-vuotias veli ja 15-vuotias sisko.

## Lähteet
Skal vi danse

**Skal vi danse** on norjalaisella TV 2 -kanavalla vuodesta 2006 esitetty julkisuuden henkilöiden tanssikilpailu, joka perustuu brittiläiseen *[[Dancing with the Stars]]* -formaattiin. 
## Voittajat

* 2006 (kevät) – Katrine Moholt
* 2006 (syksy) – Kristian Ødegård
* 2007 – Tshawe Baqwa
* 2008 – Lene Alexandra Øien
* 2009 – Carsten Skjelbreid
* 2010 – Åsleik Engmark
* 2011 – Atle Pettersen
* 2012 – Hanne Sørvaag
* 2013 – Eirik Søfteland
* 2014 – Agnete Johnsen
* 2015 – Adelén Rusillo Steen
* 2016 – Eilev Bjerkerud
* 2017 – Helene Olafsen
* 2018 – Einar Nilsson
* 2019 – Aleksander Hetland
* 2020 – Andreas Wahl
* 2021 – Simon Nitsche

## Lähteet
Karsten Klepsvik

**Karsten Klepsvik** (4. elokuuta 1952 Austevoll – 8. tammikuuta 2025 Vollen) oli norjalainen diplomaatti. Hän toimi suurlähettiläänä Puolassa vuosina 2013–2017 ja Liettuassa vuosina 2017–2020.
## Lähteet

## Aiheesta muualla
Huftarøy

**Huftarøy** on Norjassa Austevollin kuntaan kuuluva saari, jolla sijaitsee kunnan hallinnollinen keskus Storebø. Saaren pinta-ala on 49,2 neliökilometriä ja asukasluku 2&nbsp;933 vuonna 2017. Saaresta on kaksi lauttayhteyttä mantereelle.

## Lähteet

## Aiheesta muualla
Ruotsin ralli 1993

**Ruotsin ralli 1993** (viralliselta nimeltään *42. International Swedish Rally*) oli rallin maailmanmestaruussarjan kilpailu kaudella 1993. Kilpailu järjestettiin 12. &ndash; 14. helmikuuta 1993. Kilpailu oli kauden toinen ja erikoiskokeiden yhteispituus oli .

Kilpailu kuului jälleen sekä kuljettajien MM-sarjaan että valmistajien MM-sarjaan. Kilpailuun lähti 109 autokuntaa, joista 52 pääsi maaliin. 

## Tulokset

## Lähteet
Kari Sulkanen

**Kari Tapio Sulkanen** (s. 19. huhtikuuta 1944 Lahti) on suomalainen eläköitynyt yrittäjä ja yritysjohtaja, alkujaan voimistelunopettaja, joka on saanut kauppaneuvoksen arvonimen.

Sulkanen syntyi kauppias O. Sulkasen perheeseen. Hän avioitui ensin Marja Liisa Lehtovuoren ja sitten Katriina (Kiia) Maarit Enqvistin kanssa. Sulkanen valmistui liikunnanohjaajaksi Pajulahden urheiluopistosta 1963 ja sai A-valmentajan oikeudet uinnissa 1968. Hän oli Lahdessa Kiveriön koulun voimistelunopettaja 1964–1967 ja 1971–1972 ja Kannaksen yhteiskoulun voimistelunopettaja vuodesta 1967, Suomen Valtakunnan Urheiluliiton Nuorten Suurkisojen pääsihteeri 1971, Karvamarja-nimisen kirja- ja paperikaupan perustaja 1971, Tiimarin omistaja 1975–1995, Tukkutiimi Oy:n, vuodesta 1998 Tiimari Oy ja vuodesta 1999 Tiimari Oyj, toimitusjohtaja 1975–2001 ja osakas 1975–1990 sekä vuodesta 1997 ja hallituksen jäsen vuoteen 2002. Sulkanen on ollut myös Aino & Adams Oy:n,  vuodesta 1999 Lahden Järvimatkailu Oy, osakas, toimitusjohtaja ja hallituksen puheenjohtaja sekä Puukstaavin omistaja 1975–1995, Kari Sulkanen Oy:n osakas 1990–1991 ja Kartanon Kauppahuone Oy:n toimitusjohtaja ja hallituksen puheenjohtaja, samoin kuin Lahden Monialakonsultit Oy:n hallituksen jäsen. Laitialan kartanon omistaja Hollolassa Sulkanen on ollut vuodesta 1981. Kauppaneuvoksen arvonimen hän sai 1999. Sulkanen valittiin vuoden yrittäjäksi Lahdessa 1986.

## Lähteet
Kirjallisuusvuosi 1687

**Kirjallisuusvuosi 1687** käsittelee vuoden 1687 tärkeitä kirjallisuuden tapahtumia, uutisia ja julkistuksia.

## Tapahtumia
* Royal Society julkaisi Lontoossa Isaac Newtonin teoksen *[[Philosophiæ Naturalis Principia Mathematica]]*, joka tunnetaan lyhyesti nimellä *Principia*. Siinä Newton kuvaa universaalia painovoimalakia, selittää mekaniikan lakeja ja antaa kaavan äänen nopeuden laskemiselle. Teos synnytti aatteellisen hyökyaallon, joka nopeutti merkittävästi tieteellistä vallankumousta, ja siitä tuli modernin fysiikan perusta.
* Kirjailija Charles Perrault esitti 27. tammikuuta 1687 Ranskan akatemialle runon: "Ludvig Suuren vuosisata". Tässä runossa Perrault puhui Homeroksesta, Menandroksesta ja muista antiikin ihailluimmista runoilijoista vähättelevään sävyyn. Perrault'n tarkoituksena oli nostaa 1600-luvun kirjallisuus kaikkien aikaisempien vuosi­satojen yläpuolelle. Se pani alulle antiikin ihailijoiden ja modernistien välisen pitkä­aikaisen kiistan (). Perrault puolusti tässä antiikin kirjallisuuden ihailijoiden kuten Boileaun ja Racinen kanssa käymässään kiistassa oman aikansa kirjallisuutta ja piti sitä yhtä arvokkaana kuin antiikin kirjallisuutta.

## Julkaisuja
* Aphra Behn &ndash; *The Emperor of the Moon* (näytelmä)
* Philippe Couplet & Prospero Intorcetta &ndash; *Confucius Sinarum Philosophus* (kungfutselaisuuden esittely eurooppalaisille)
* John Dryden &ndash; *The Hind and the Panther* (runoteos)
* Bernard le Bovier de Fontenelle &ndash; *Histoire des oracles* (luonnontieteiden perusteita)
* Isaac Newton &ndash; *[[Philosophiae Naturalis Principia Mathematica]]*
* John Norris &ndash; *A Collection of Miscellanies, consisting of Poems, Essays, Discourses and Letters*
* Charles Sedley &ndash; *Bellamira, or The Mistress* (näytelmä)
* Vincenzo Viviani &ndash; *Discorso intorno al difendersi da' riempimenti e dalle corrosione de' fiumi* (tekniikan alaa)
Kirjallisuusvuosi 1690

**Kirjallisuusvuosi 1690** käsittelee vuoden 1690 tärkeitä kirjallisuuden tapahtumia, uutisia ja julkistuksia.

## Tapahtumia
* Mattias Salamniuksen vanhaan suomalaiseen runomittaan kirjoittama *Ilo-Laulu Jesuxesta* kuvaa Jeesuksen elämää ja kärsimyshistoriaa. Se sisältää 29 laulua ja 2&nbsp;265 säettä. Teos on Suomen huomattavin Ruotsin vallan aikainen runokirja, josta otettiin kahdensadan vuoden aikana peräti kuusitoista painosta.
* Turun akatemian professori Daniel Achrelius oli juhlarunojen sepittäjä. Merkittävimmän onnittelupuheensa, *Scientiarum magnes*, hän esitti vuonna 1690 kuningas Kaarle XI:n 35-vuotissyntymäpäivänä, joka samalla oli Turun akatemian 50-vuotisjuhla. Achrelius oli myös Suomen taitavin aikansa runouden tyylillisen erikoisuuden, kivityylin osaaja. Kivityylissä eripituiset rivit vuorottelivat symmetrisesti ja jokainen rivi tai rivipari sisälsi ajatuksellisen tai syntaktisen kokonaisuuden.
* Jakob Bernoulli otti käyttöön termin *[[integraali]]*.

## Julkaisuja
* Thomas Browne &ndash; *A Letter to a Friend*
* Anne Conway &ndash; *Principia philosophiae antiquissimae et recentissimae de Deo, Christo & Creatura* (postuumi, filosofiaa)
* Antonio Hurtado de Mendoza &ndash; *Obras líricas y cómicas, divinas y humanas* (runoteos)
* John Locke:
** *[[An Essay Concerning Human Understanding|An Essay concerning Human Understading]]*
** *[[Two Treatises of Government]]*
* William Mountfort &ndash; *The Successful Strangers* (näytelmä)
* Samuel Pepys &ndash; *Memoires of the Navy*
* Joseph Raphson &ndash; *Analysis aequationum universalis* (Newtonin menetelmän kuvaus)
* Mattias Salamnius &ndash; *Ilo-Laulu Jesuxesta*
* Elkanah Settle &ndash; *Distress'd Innocence, or The Princess of Persia* (näytelmä)
* Thomas Shadwell &ndash;  *The Scourers*

## Lähteet
Brittiläiset Neitsytsaaret yleisurheilun maailmanmestaruuskilpailuissa

**[[Brittiläiset Neitsytsaaret]]** on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1983 eli ensimmäisistä kisoista lähtien. Se on saanut MM-kilpailuissa yhden mitalin. 

Ensimmäinen pistesijalle, eli kahdeksan parhaan joukkoon sijoittunut Brittiläisiä Neitsytsaaria edustanut urheilija oli Chantel Malone, joka sijoittui Lontoossa 2017 naisten pituushypyssä seitsemänneksi. Ensimmäisen mitalinsa maa sai Budapestissä 2023, kun Kyron McMaster sijoittui miesten 400 metrin aitajuoksussa hopealle. Dohassa 2019 McMaster oli sijoittunut samassa lajissa neljänneksi.

## Lähteet
* 
*
Storebø

**Storebø** on Norjassa Austevollin kunnassa sijaitseva taajama ja kuntansa hallinnollinen keskus. Sen pinta-ala on 1,8 neliökilometriä ja asukasluku 1&nbsp;658 vuonna 2022.


Austevoll kyrkje.jpg|Austevollin kirkko.
Austevollbadet.jpg|Uimahalli.

## Lähteet

## Aiheesta muualla
Pakistan yleisurheilun maailmanmestaruuskilpailuissa

**[[Pakistan]]** on osallistunut yleisurheilun ulkoratojen täyden ohjelman maailmanmestaruuskilpailuihin vuonna 1983 ja sen jälkeen vuodesta 1991 lähtien kaikkiin kisoihin lukuun ottamatta vuoden 1999 kisoja. Se on saanut MM-kilpailuissa yhden mitalin. 

Ensimmäinen pistesijalle, eli kahdeksan parhaan joukkoon sijoittunut Pakistania edustanut urheilija oli Arshad Nadeem, joka Eugenessa 2022 sijoittui miesten keihäänheitossa viidenneksi. Arshad Nadeem toi myös Pakistanin ensimmäisen mitalin, kun hän sijoittui hopealle Budapestissä 2023.

## Lähteet
* 
*
Sebulon

**Sebulon** () on Vanhassa testamentissa nuorin Jaakobin ja Lean kuudesta pojasta. Hänet lasketaan yhdeksi Israelin kansan kantaisistä. Raamatussa Sebuloniin viitataan vain vähän, mutta kerrotaan kuitenkin että Sebulonilla oli kolme poikaa – Sered, Elon ja Jahleel – joista jokaisesta tuli oman klaanin perustaja.

## Lähteet
Dina (Raamattu)

**Dina** () on Ensimmäisessä Mooseksen kirjassa Lean ja Jaakobin ainoa tytär. Raamatussa Dina joutuu Sikemin hallitsijan pojan raiskaamaksi, mikä johtaa lopulta siihen, että Jaakobin pojat Simeon ja Leevi hyökkäävät kaupunkiin ja tappavat kaupungin kaikki miehet.

Ensimmäisellä vuosisadalla elänyt Josephus kertoo Diinasta teoksessaan *Ioudaike archaiologia*. Hänen kuvauksensa tapahtumista poikkeaa merkittävästi Raamatun kertomuksesta. Josephus kertoo muun muassa, että kaksi veljestä tappoivat miehet, kun nämä olivat humalassa juhlissa.

## Lähteet
Kirjallisuusvuosi 1689

**Kirjallisuusvuosi 1689** käsittelee vuoden 1689 tärkeitä kirjallisuuden tapahtumia, uutisia ja julkistuksia.

## Tapahtumia
* Koko Raamattu käännettiin latviaksi.
* Ruotsin kuningatar Kristiina määräsi testamentissaan, että hänen kirjastonsa, joka oli käytännössä Ruotsin koko kuninkaallinen kirjasto, on luovutettava Vatikaanin kirjastolle.

## Julkaisuja

* Matsuo Bashō &ndash; *Arano*, *Hisago*, *Sarumino* (teossarja)
* Francesco Fulvio Frugoni &ndash; *Il cane di Diogene* ('Diogeneen koira')
* John Locke &ndash; *[[Two Treatises of Government]]* (filosofiaa)
* Lasse Lucidor &ndash; Helicons blomster* (ruotsalainen runoteos)
* [[Matias Martinius]] &ndash; *Hodegus finnicus, omnibus hanc linguam discere cupientibus valdè utilis* ([[suomen kielioppi]])
* [[Cotton Mather]] &ndash; *Memorable Providences Relating to Witchcraft and Possession* (“todisteita” noituudesta ja sen harjoittajista)
* [[Jean Racine]] &ndash; *Esther* (näytelmä)
* [[Giovanni Riccioli]] &ndash; *Tabula latitudinum et longitudinum* (maantiedettä)
* [[Olof Rudbeck vanhempi]] &ndash; *Atlantica*
* [[Olaus Svebilius]] &ndash; *Svebiliuksen katekismus*
* [[Johann Weikhard von Valvasor]] &ndash; *Die Ehre des Hertzogthums Crain'' (Itävallan-Slovenian maakunta Krainin kuvaus)
Toni Kurkimäki

**Toni Kurkimäki** (s. 1978 Lapua) on suomalainen elokuvaohjaaja ja DJ. Hänen ohjauksiaan on muun muassa *[[Lapua 1976]]*.

## Ura
Kurkimäki ohjasi 1999 Lapualla ja Alanurmossa harrastelijavoimin kuvatun kauhuelokuvan *Surmanlaakso*. Vuonna 2014 hän ohjasi Lapuan patruunatehtaan räjähdyksestä kertovan lyhytelokuvan *Huhtikuu*. Vuonna 2023 Kurkimäki ohjasi varsinaisen esikoiselokuvansa, *[[Lapua 1976]]*, jonka taustana on niin ikään Lapuan suuronnettomuus. Molemmissa elokuvissa on sama työryhmä.

DJ:nä eli tiskijukkana Kurkimäki on toiminut 1990-luvulta alkaen. Hän on juontanut niin festivaaleilla, klubeilla kuin radiossa (Radio HitMix).

## Lähteet

## Aiheesta muualla
*DJ TONY - 29 VUOTTA RAKKAUDESTA MUSIIKKIIN JA KLUBIKULTTUURIIN.
*Finnish Radio Stations: Avainsana-arkisto: Toni Kurkimäki
*YouTube: Surmanlaakso (83 min.)
Viro lasten Eurovision laulukilpailussa

**Viro** osallistui Lasten Eurovision laulukilpailuun ensimmäistä kertaa vuonna 2023.

Viron yleisradioyhtiö Eesti Rahvusringhääling vastaa maan osallistumisesta ja valitsi Arhanna Sandra Arbman maan ensimmäiseksi edustajaksi.

## Osallistujat

## Lähteet
Jättimuura

**Jättimuura** (*Batara cinerea*) on puumuuriin kuuluva lintulaji. Lajia tavataan Etelä-Amerikassa.

## Koko ja ulkonäkö

Jättimuura kasvaa 31–36 cm pitkäksi, ja on heimonsa suurin laji. Sukupuolet muistuttavat enimmäkseen toisiaan ulkonäöltään. Lajin pää, rinta ja vatsa ovat ruskehtavan harmaat. Päälaella on musta töyhtö, ja naaraan otsa on punaruskea. Jättimuuran selkä, siivet ja pyrstö ovat mustat ja niissä on koiraalla valkoisia ja naaraalla ruskeita poikkiviiruja. Linnun nokka on pitkä ja koukkupäinen.

## Levinneisyys ja elintavat
Jättimuuraa tavataan Boliviassa, Paraguayssa, Brasiliassa ja Argentiinassa. Lajin elinympäristöä ovat kosteat metsät ja erityisesti niiden tiheiköt. Jättimuura liikkuu pareittain, ja sen ravintoa ovat hyönteiset sekä pienet selkärankaiset eläimet. 

## Lähteet
Naftali

**Naftali** () oli Ensimmäisessä Mooseksen kirjassa nuorempi Jaakobin ja Bilhan pojista. Hänestä tuli naftalilaisen heimon perustaja. 

Raamatussa kerrotaan Naftalin nimeämisestä: Raakel sanoi: *»Minä olen käynyt sisareni kanssa ankaran kamppailun, ja nyt olen voittanut.» Ja hän antoi pojalle nimeksi Naftali* Naftali tarkoittaa nimenä "kamppailuni".

Raamatun mukaan Naftalin poikia olivat Jahseel, Guni, Jeser ja Sillem.

## Lähteet
Itävallan kommunistinen puolue

**Itävallan kommunistinen puolue** (, **KPÖ**) on Itävallassa toimiva kommunistinen puolue. Se on yksi Euroopan parlamentissa toimivan Euroopan vasemmistopuolueen perustajapuolueista.

## Perustaminen
KPÖ perustettiin 3. marraskuuta vuonna 1918. Perustajien joukkoon kuuluivat Ruth Fischer, Karl Steinhardt, Franz Koritschoner ja Lucien Laurat.

## Historia
KPÖ sai kolme edustajaa Itävallan kansallisneuvostoon vuonna 1956.

## Lähteet
Yläluokka

**Yläluokka** on käsite, jota käytetään luokkayhteiskunnassa ylimmästä tai ylimmistä yhteiskuntaluokista. Nyky-yhteiskunnassa sana yläluokka merkitsee yleensä joko varakkaita tai korkeassa asemassa olevia. Joskus yläluokkaan luetaan kuuluviksi myös esimerkiksi yritysjohtajat. Tietyssä mielessä yläluokka käsittää sivistyneistön eli korkeasti koulutetut henkilöt. 1800-luvulle saakka ylin yhteiskuntaluokka oli aatelisto. Aatelismiehet toimivat korkeissa viroissa ja maaseudulla suuri osa maa-alueesta oli heidän omistuksessaan. Ylimpiin yhteiskuntaluokkiin kuului myös papisto ja armeijassa korkeassa asemassa olevat, esimerkiksi upseerit. Kaupungeissa yläluokkaisten asumuksia olivat virkatalot ja maaseudulla kartanot.

## Lähteet
Suzy Lamplugh’n katoaminen

**Suzy Lamplugh** oli kiinteistönvälittäjä, joka katosi Lontoossa 28. heinäkuuta 1986 lähdettyään asiakastapaamiseen ”herra Kipperin” kanssa, minkä jälkeen häntä ei enää nähty. Poliisi käynnisti Britannian laajimman kadonneen etsinnän koskaan, joka jäi tuloksettomaksi.

Todistajien mukaan Lamplugh’n nähtiin väittelevän miehen kanssa Shorrolds Roadilla, Fulhamissa noin kello 13.00. Tämä on viimeinen kerta kun hänet nähtiin elossa. Hänen valkoinen Ford Fiesta -autonsa löydettiin lukitsemattomana noin puolentoista kilometrin päässä paikasta, jossa hänellä piti olla tapaaminen. Hänet julistettiin kuolleeksi vuonna 1994.

## Lähteet
Suomeen juurtuneet

**Suomeen juurtuneet** on Arto Halosen ohjaama suomalainen dokumenttielokuva, joka tuli ensi-iltaan syyskuussa 2023.

Dokumenttielokuva kertoo 1970-luvulla Suomeen saapuneista afroamerikkalaisista koripalloilijoista Leon Huff ja Ervin Latimer sekä heidän pojistaan Shawn Huff ja Ervin Latimer Jr. *Suomeen juurtuneet* on tarina isien ja poikien välisistä suhteista ja suomalaisuuteen juurtumisesta.

## Arvosteluja

## Lähteet
Kirjallisuusvuosi 1688

**Kirjallisuusvuosi 1688** käsittelee vuoden 1688 tärkeitä kirjallisuuden tapahtumia, uutisia ja julkistuksia.

## Tapahtumia
*  Viipurin kimnaasi sai luvan kirjapainon ja paperinvalmistamon perustamiseen.
* Henrik Florinus suomensi vuoden 1686 kirkkolain.

## Julkaisuja
* Aphra Behn &ndash; *Oroonoko* (romaani)
* Matsuo Bashō &ndash; *Utatsu Kikō (”vihkonen vaeltajan repussa”)*
* Matsuo Bashō &ndash; *Sarashina kikō (”kertomus matkasta Sarashinaan”)*
* Louis Cousin &ndash; *La Morale de Confucius, philosophe de la Chine*
* John Norris (filosofi) &ndash; *Theory and Regulation of Love*
* Johann Weikhard von Valvasor &ndash; *Topographia Archiducatus Carinthiae antiquae et modernae*
Gad

**Gad** (, ’onni’, vuoden 1938 raamatunsuomennoksessa **Gaad**) oli Ensimmäisen Mooseksen kirjan mukaan ensimmäinen Jaakobin ja Silpan kahdesta pojasta ja israelilaisten gadilaisten heimon perustaja. Gadin poikien nimet olivat Raamatun mukaan Sifjon, Haggi, Suni, Esbon, Eri, Arodi ja Areli.

## Lähteet
Bryan Zaragoza

**Bryan Zaragoza Martínez** (s. 9. syyskuuta 2001 Málaga, Espanja) on espanjalainen jalkapalloilija. Hän edustaa Italian Serie A:ssa pelaavaa AS Romaa lainalla Saksan Bundesliigan Bayern Münchenistä ja on pelipaikaltaan laitalinkki.

## Seurajoukkueura
Zaragoza liittyi Granadan junioriakatemiaan vuonna 2019 kotikaupunkinsa seurasta Conejito Málagasta. 29. toukokuuta 2020 hän teki seuran kanssa vuoteen 2022 asti ulottuvan sopimuksen ja siirtyi myöhemmin syksyllä lainasopimuksella Segunda División B:ssä pelanneeseen Club Polideportivo El Ejidoon.

Heinäkuussa 2021 Zaragoza nostettiin Granadan reservijoukkueeseen, joka pelasi maan neljänneksi korkeimmalla sarjatasolla Segunda División RFEF:ssa. Ensiesiintymisensä seuran edustusjoukkueessa hän teki 30. marraskuuta 2021 Copa del Reyn ottelussa Club Deportivo Lagunaa vastaan.

14. tammikuuta 2022 Zaragoza teki seuran kanssa uuden vuoteen 2024 asti ulottuvan sopimuksen. Hän pelasi ensimmäisen ottelunsa 12. syyskuuta 2022 maan toiseksi korkeimmalla sarjatasolla Segunda Divisiónissa vieraskentällä Eibaria vastaan.

Ensimmäisen maalinsa ammattilaisurallaan Zaragoza teki 18. marraskuuta 2022 kotiottelussa Albacete Balompiéta vastaan. 29. toukokuuta 2023 Granadan voitettua Segunda Divisiónin mestaruuden ja joukkueen palattua takaisin maan pääsarjaan Primera Divisióniin, Zaragozan sopimusta jatkettiin vuoteen 2027 asti.

6. joulukuuta 2023 saksalaisseura Bayern München ilmoitti, että Zaragoza tulee siirtymään seuraan kaudeksi 2024–2025 ja hänen kanssaan on tehty kesään 2029 asti ulottuva sopimus. Bayern München maksoi pelaajan sopimukseen kirjatun ulosostopykälän, joka oli arvoltaan 15 miloonaa euroa. Zaragoza siirtyi kuitenkin Bayerniin jo helmikuussa 2024 lainasopimuksella, joka ulottui kauden loppuun asti. Hän pelasi kevätkaudella 2024 Bayernissa seitsemän bundesliigaottelua.

Zaragoza siirtyi kaudeksi 2024–2025 lainalle espanjalaisseura Osasunaan. Lainakaudellaan Osasunassa Zaragoza pelasi 27 Primera Divisiónin ottelua, joissa hän teki yhden maalin ja antoi kuusi maalisyöttöä. Hän pelasi Osasunassa myös yhden Copa del Reyn ottelun.

Elokuussa 2025 Zaragoza siirtyi Celta Vigoon yksivuotisella lainasopimuksella. Kaudella 2025–2026 hän pelasi Celta Vigossa 19 Primera Divisiónin ottelua, joissa hän teki yhden maalin, sekä seitsemän Eurooppa-liigan ottelua, joissa hän teki myös yhden maalin. Helmikuussa 2026 Zaragozan lainasopimus Celtan kanssa purettiin ja hän siirtyi italialaisseura AS Romaan loppukauden mittaisella lainasopimuksella, johon sisältyy 13 miljoonan euron osto-optio.

## Maajoukkueura
Zaragoza pelasi Espanjan maajoukkueessa ensimmäistä kertaa 12. lokakuuta 2023 EM-karsintaottelussa Skotlantia vastaan. Ensimmäisen maajoukkuemaalinsa hän teki 18. marraskuuta 2024 Kansojen liigan ottelussa Sveitsiä vastaan.

## Lähteet

## Aiheesta muualla
* Bryan Zaragozan tilastot BDFutbol-sivustolla 
* Bryan Zaragozan tilastot Soccerway-sivustolla
Antero Varovainen ja onnenkivi

**Antero Varovainen ja onnenkivi** on Arto Halosen ohjaama koko perheen musikaalielokuva, joka tuli ensi-iltaan lokakuussa 2023.

Elokuvassa sarjakuvia ja vampyyrikertomuksia ahmiva Julius (Emil Paloniemi) tapaa kaupungin laitamilla hylätyssä talossa asuvan mansikkamehua juovan vampyyrin Antero Varovaisen (Mikko Nousiainen). Ystävykset yrittävät valmistaa onnenkiveä, jonka ohje on Varovaisen isoäidin salaisessa reseptikirjassa. Julius haluaa antaa kiven toisistaan etääntyneille vanhemmilleen, jotta he löytäisivät uudestaan yhteisen onnen.

Elokuvan ovat käsikirjoittaneet Jukka Itkonen ja Arto Halonen, ja musiikin on säveltänyt Tuomas Kantelinen. Itkonen ja Halonen ovat kirjoittaneet myös *Antero Varovainen ja onnenkivi* -nimisen romaanin, joka julkaistiin elokuussa 2023.

Pääosan esittäjä Emil Paloniemi valittiin rooliin kahdeksansadan hakijan joukosta. Elokuva on kuvattu Latviassa ja Tampereella. Elokuvaa levitti elokuvateattereihin Nordisk Film Finland.

## Lähteet
Innamorati

**Innamorati** ( tai  rakastavaiset) ovat commedia dell'arten hahmoja, nuoria rakastavaisia. Nämä hieman realistisemmat hahmot ilmaantuivat commedia dell'arteen myöhemmin kuin lajityypin alkuperäiset koomiset hahmot. Innamorati toivat esityksiin selkeyttä ja johdonmukaisuutta, ja näytelmien juonta voitiin heidän ansiostaan kehittää monimutkaisempaan suuntaan. Innamorati-hahmot eivät käyttäneet naamioita ja he pukeutuivat viimeisimmän muodin mukaisesti. Rakastavaisilla oli usein samaa sävyä olevat vaatteet, mikä korosti heidän yhteenkuuluvuuttaan. Innamorati ovat näytelmissä usein iäkkäämpien perushahmojen, kuten Pantalonen tai Dottoren, lapsia tai holhokkeja. 

Naispuolisten innamorata-hahmojen yleisiä nimiä olivat Aurelia, Celia, Delia, Diana, Flaminia, Isabella, Lavinia, Lidia, Valeria ja Vittoria sekä 1700-luvulla Rosaura. Miespuolisten innamorato-hahmojen yleisiä nimiä olivat Cinzio, Fabrizio, Flavio, Fulvio, Leandro, Lelio, Orazio, Ortensio, Ottavio ja 1700-luvulla Florindo. Kun roolit alun perin kehitettiin, niitä kutsuttiin nimillä *amorosi* ja *amorose*, ja kaksoisrooleja esittävissä näytelmissä ne erotettiin primi ja secondi amorosiksi.

Tyypillisessä commedia dell'arten näytelmässä innamoratin rakkaustarina on esityksen pääjuoni. Tarina voi esimerkiksi kertoa rakastavaisista, jotka joutuvat olosuhteiden pakosta olemaan erillään tosistaan. Toinen tyypillinen tarina kertoo vecchiosta ja nuoresta inamoratosta, jotka kilpailevat inamoratan rakkaudesta.

Rakastavaiset tuovat commedia dell'arteen saippuaoopperamaisuutta ja jatkokertomuksista tuttua kepeää viihteellisyyttä, joiden ympärille saattoi helposti kehittää vauhdikasta toimintaa ja yllättäviä juonenkäänteitä. Innamorati-hahmot ovat melko yksiulotteisia, sillä heitä leimaa ennen kaikkea se, että he ovat epätoivoisesti rakastuneita. Heidän tärkein tehtävänsä onkin lähinnä kuljettaa juonta eteenpäin ja auttaa yleisöä samastumaan hahmoihin.

## Lähteet
Gabriel Magalhães

**Gabriel dos Santos Magalhães** eli **Gabriel** (s. 19. joulukuuta 1997) on brasilialainen jalkapalloilija, joka edustaa Englannin Valioliigassa pelaavaa Arsenalia. Hän on pelipaikaltaan keskuspuolustaja.

## Seurajoukkueura
Gabriel siirtyi Avaín junioreista Brasilian Série B:ssä pelanneeseen seuran edustusjoukkueeseen vuonna 2016. Hän siirtyi Lilleen kolmen miljoonan euron siirtosummalla tammikuussa 2017. Pelattuaan seurassa yhden Ligue 1:n ottelun hän oli seuraavalla kaudella lainalla saman sarjan Troyesissa ja kroatialaisessa Dinamo Zagrebissa, joissa kummassakin pelasi yhden pääsarjaottelun. Kausilla 2018–2020 hän pelasi Lillessä yhteensä 38 Ligue 1:n ottelua ja teki kaksi maalia. Mestarien liigassa hän pelasi kuusi ottelua.

Gabriel siirtyi Englannin Valioliigan Arsenaliin 26 miljoonalla eurolla syyskuussa 2020. Hän teki avausmaalinsa heti ensimmäisen kierroksen ottelussa Fulhamia vastaan. Hän pelasi avauskaudellaan 23 liigaottelua ja teki kaksi maalia. Kolmen seuraavan kauden aikana hän pelasi yhteensä viittä vaille kaikki Arsenalin valioliigaottelut. Liigamaaleja hän teki kausittain viisi, kolme ja neljä. Kaudella 2024–2025 hän pelasi 28 valioliigaottelua ja teki kolme maalia. Mestarien liigassa hän on pelannut Arsenalissa 19 ottelua ja tehnyt yhden maalia. Eurooppa-liigassa pelaamissaan 13 ottelussa hän on tehnyt yhden maalin. Hän voitti FA Community Shieldin 2023.

## Maajoukkueura
Gabriel pelasi ensimmäisen ottelunsa Brasilian maajoukkueessa MM-karsintaottelussa Boliviaa vastaan syyskuussa 2023. Ensimmäisen maajoukkuemaalinsa hän teki MM-karsinnassa Venezuelaa vastaan saman vuoden lokakuussa.

Gabriel valittiin Brasilian joukkueeseen kesän 2024 Copa Américaan, mutta pelasi turnauksessa vain toisessa alkulohko-ottelussa Paraguayta vastaan, jossa hän tuli vaihdosta kentälle Éder Militãon tilalle ottelun loppuminuuteilla. Hän on elokuun puoleenväliin 2025 mennessä pelannut 14 maaottelua, joista yhtä Copa Américan ottelua lukuun ottamatta kaikki ovat olleet MM-karsintaotteluita.

## Lähteet
Peluri – kuolema on elävien ongelma

**Peluri – kuolema on elävien ongelma** on Teemu Nikin ohjaama ja käsikirjoittama suomalainen draamakomedia, joka tuli ensi-iltaan syyskuussa 2023.

Elokuvassa ruumisautobisneksen halvimmat kuskit Risto ja Arto ovat joutuneet tilanteeseen, jossa kaikki on mennyt pieleen ja uusi alku olisi tarpeen. Risto on pelannut kotinsa ja perheensä ja Arto on saanut niskakipuja hoidattaessaan kuulla, ettei hänellä ole käytännössä juurikaan aivoja.

Elokuvan pääosia näyttelevät Pekka Strang ja Jari Virman. Elokuvan on tuottanut It’s Alive Films, ja sen levittää elokuvateattereihin Scandinavian Film Distribution.
## Arvosteluja
*  Tero Kartastenpää, *[[Helsingin Sanomat]]*
*  Eija Niskanen, *[[Kulttuuritoimitus]]*
*  Päivi Valotie, *[[Turun Sanomat]]*
*  Toni Keränen, *[[Katso]]*
*  Jouni Vikman, ''Episodi''
*  Jussi Virratvuori, *[[Karjalainen (sanomalehti)|Karjalainen]]*
*  Hannu Björkbacka, *[[Keskipohjanmaa]]*.
*  Juha Rosenqvist, *[[Film-O-Holic.com|Film-o-holic]]*
*  Jussi U. Pellonpää, *[[Forssan Lehti]]*
*  Aki Lehti, *[[Muropaketti]]*
*  Krister Uggeldahl, *[[Hufvudstadsbladet]]*
*  Rane Aunimo, *[[Demokraatti (lehti)|Demokraatti]]*

## Lähteet

## Aiheesta muualla
* *Peluri – kuolema on elävien ongelma* -elokuvan traileri Youtubessa
Arthur Russell (muusikko)

**Charles Arthur Russell Jr.** (21. toukokuuta 1951 Oskaloosa, Iowa – 4. huhtikuuta 1992 New York) oli yhdysvaltalainen avantgarde-säveltäjä ja -muusikko, pääinstrumenttinaan sello. Hänen musiikissaan sirpaleinen ja luonnosmainen ilmaisu yhdistyy usein 1970-luvun diskovaikutteisiin.

Yhdysvaltojen Keskilännestä New Yorkiin muuttanut Russell teki läpi 1970-luvun yhteistyötä runoilija Allen Ginsbergin kanssa. Miehiä yhdistivät buddhalaisuus ja homoseksuaalisuus. Russellin yhtye The Flying Hearts säesti usein Ginsbergin lavaesiintymisiä. 1970-luvun puolivälissä Russell toimi pari vuotta The Kitchen -avantgarde-klubin musiikkipäällikkönä ja kiinnitti esiintyjiksi muun muassa yhtyeet Talking Heads ja The Modern Lovers.

Elinaikanaan Russell julkaisi vain diskotyylisen albumin *24→24 Music* (1981) taiteilijanimellä Dinosaur L ja sen jälkeen omalla nimellään instrumentaalialbumin *Tower of Meaning* (1983) ja lauluakin sisältävän levyn *World of Echo* (1986). Näistä *Tower of Meaning* oli tarkoitettu musiikiksi Robert Wilsonin ohjaamaan teatteriproduktioon *[[Medeia|Medea]]*, mutta Wilson riitaantui Russellin kanssa ja musiikin julkaisi minimalistisäveltäjä Philip Glass omalla pienellä levymerkillään.

Russell kuoli aidsiin vain 40-vuotiaana vuonna 1992 ja jätti jälkeensä paljon julkaisematonta materiaalia. Audika Records -levymerkin perustanut Steve Knutson on parinkymmenen vuoden ajan koonnut materiaalista useita julkaisuja yhteistyössä Russellin lähipiirin kanssa.

## Lähteet
Bank Junction

**Bank Junction** on Lontoon Cityssä sijaitseva vilkas risteys, jossa yhdeksän katua risteää toisensa. Risteyksessä on useita merkittäviä rakennuksia: Bank of England pohjoisessa, Royal Exchange idässä ja Mansion House etelässä. Sen tuntumassa sijaitsee myös Bankin metroasema. 

Risteyksestä saavat alkunsa seuraavat kadut:
* Princes Street (pohjoiseen Bank of Englandin länsipuolitse)
* Threadneedle Street (koilliseen Bank of Englandin ja Royal Exchangen välitse)
* Cornhill (itään Royal Exchangen eteläpuolitse)
* Lombard Street (kaakkoon)
* Mansion House Place (etelään Mansion Housen itäpuolitse)
* Walbrook (etelään Mansion Housen länsipuolitse)
* Queen Victoria Street (lounaaseen)
* Poultry (länteen)
* Mansion House Street (pieni kadunpätkä Mansion Housen edustalla, käytännössä osa Bank Junctionia)

Bank Junctionin ympäristössä muutetaan katujärjestelyjä vuosina 2022–2024 kolarien ehkäisemiseksi, jalankulun sujuvoittamiseksi ja ilmanlaadun parantamiseksi.

## Lähteet
Kirjallisuusvuosi 1686

**Kirjallisuusvuosi 1686** käsittelee vuoden 1686 tärkeitä kirjallisuuden tapahtumia, uutisia ja julkistuksia.

## Tapahtumia
*  Sensuuri Suomessa alkoi varsinaisesti vuonna 1686, kun Ruotsiin perustettiin censor librorumin virka, jonka haltijan tuli valvoa sekä kirjallisuuden maahantuontia että maassa julkaistua kirjallisuutta.
* Vuoden 1686 kirkkolaissa määrättiin kaikki valtakunnan asukkaat pitäytymään luterilaiseen tunnustukseen.

## Julkaisuja
* Aphra Behn & John Blow &ndash; *The Lucky Chance* (näytelmä)
* Bernard le Bovier de Fontenelle &ndash; *Entretiens sur la Pluralité des Mondes* (valistusajan varhaisiin merkkiteoksiin kuuluva filosofinen esitys)
* John Bunyan &ndash; *A Book for Boys and Girls, or, Country Rhymes for Children*
* Thomas Jevon &ndash; *The Devil of a Wife* (näytelmä)
* Gottfried Leibniz &ndash; *Discours de métaphysique* (suom. *[[Metafysiikan esitys]]*) 
* Ihara Saikaku &ndash; 本朝二十不孝 (Honchō Nijū Fukō)
* Thomas d'Urfey &ndash; *The Banditti* (näytelmä)
* Andreas Wanochius &ndash; *Discursus Theoreticus abstractam Disputationis ideam repraesentas* (dialektiikkaa)
* Francis Willughby &ndash; *De Historia Piscium* (tutkimus kaloista)
Grels

**Grels** on Suomessa ja Ruotsissa käytetty miehen etunimi, joka pohjautuu ’valpasta’ merkitsevään kreikkalaisperäiseen nimeen Gregorius. Grels on ruotsalainen lyhentymä Gregoriuksen skandinaavisesta muunnelmasta *Gregers*.

Grels-nimeä on tiettävästi esiintynyt Suomessa vuodesta 1499 alkaen. Nykyään se on hyvin harvinainen nimi. Digi- ja väestötietoviraston etunimitilastoon on elokuuhun 2023 mennessä kirjattu 30–40 tämännimistä miestä.

## Nimipäivät
Grels-nimi lisättiin suomenruotsalaiseen almanakkaan Gregorius- ja Greger-nimien rinnalle vuonna 1950. Nimipäivä on 12.&nbsp;maaliskuuta.

Vuosina 1986–1992 Grelsillä, Gregerillä ja Gretalla oli Ruotsin almanakassa yhteinen nimipäivä 13.&nbsp;maaliskuuta.

## Tunnettuja Grels-nimisiä
* Grels Teir (1916–1999), suomalainen kansanedustaja ja ministeri

## Nimi muissa yhteyksissä
Etunimi Grels on alkuosana ahvenanmaalaisessa paikannimessä Grelsby. Kyseessä on Finströmissä sijaitseva kylä.

## Lähteet
Lattapersikka

**Lattapersikka** (*Prunus persica* var. *platycarpa*) on persikan litteähedelmäinen muunnos. Litteä muoto johtuu yhdestä geenistä, ja ominaisuus periytyy jälkeläisille vallitsevasti. Alkuperämaassaan Kiinassa lattapersikka on tunnettu jo pitkään, mutta sen laaja kaupallinen tuotanto on käynnistynyt vasta 1980-luvulla Yhdysvalloissa alkaneen jalostustoiminnan myötä.

## Kuvaus
Lattapersikan hedelmä on muodoltaan litteämpi kuin tavallisen persikan. Kivi on pieni ja sekin on litistynyt.

## Alkuperä ja historia
Lattapersikka, samoin kuin itse persikka lajina, on peräisin Kiinasta. Vuodelta 1081 peräisin olevassa *Luoyang hua mu ji* -teoksessa mainitaan 30 muunnosta persikasta, joista yksi oli lattapersikka, *pan tao*.

Kiinasta lattapersikka tuotiin myöhemmin muihin maanosiin. 1800-luvulla se saapui ainakin Australiaan, Yhdysvaltoihin ja Englantiin. 1980-luvulle asti lattapersikan viljely oli melko rajoittunutta, koska puiden kylmänkestävyys ja hedelmien säilyvyys oli heikkoa. Etelä-Euroopassa lattapersikan viljely oli mahdollista, mutta 1990-luvulle asti se oli pienimuotoista viljelyä kotitalousten omaan käyttöön. Esimerkiksi Sisiliassa on harjoitettu lattapersikan (paikalliselta nimeltään *tabacchiere*) perinteistä viljelyä noin vuodesta 1950.

1980-luvulla Catherine Bailey ja L. Fredric Hough kehittivät Yhdysvalloissa uuden lattapersikkalajikkeen. Starks Nursery kaupallisti lajikkeen nimellä ’Stark Saturn’. Uusi lajike oli aiempia lattapersikoita kylmänkestävämpi ja parempilaatuinen, ja se innoitti myös uusien jalostushankkeiden luomista niin Yhdysvalloissa kuin muissakin maissa. Lattapersikkaan keskittyviä jalostusohjelmia toteutettiin muun muassa Ranskassa, Italiassa ja Kiinassa. ’Stark Saturn’ oli valkomaltoinen lajike, mutta osa uudemmista lattapersikoista on keltamaltoisia, kuten italialainen ’UFO’-lajikesarja.

2000-luvun alussa lattapersikan suosio kasvoi Espanjassa, josta on tullut lattapersikan tärkeimpiä tuottajamaita Kiinan ohella. Lattapersikan yleistyminen on muuttanut merkittävästi Espanjassa viljeltävien persikkalajikkeiden valikoimaa, ja lattapersikat ovatkin osin korvanneet perinteisempiä persikkalajikkeita. Merkittävin tuotantoalue on Murcia, jossa kolme viljellyintä lattapersikkalajiketta ovat italialaiset ’UFO 3’ ja ’UFO 4’ sekä ranskalainen ’Sweet Cap’. Vuonna 2007 alkoi myös espanjalainen jalostusohjelma, jonka tulos on ’Siroco’-lajikesarja. Kovaa kysyntää seurannut tuotannon lisääminen on aiheuttanut maaperän huonontumista sekä maan tiivistymistä ja eroosiota. 

## Geneettinen tausta
Geneetikko James W. Lesley (1888–1982) oli ensimmäinen, joka selitti lattapersikan litteän muodon geneettistä taustaa. Vuonna 1940 julkaistussa tutkimuksessa hän totesi, että litteä muoto on monogeeninen ominaisuus, joka noudattaa mendelististä periytymismallia. Litteä muoto on dominantti pyöreään nähden. Myöhemmät tutkijat ovat selvittäneet muun muassa geenin lokusta, joka on kromosomin 6 loppupäässä.

## Lähteet
Tornion uimahalli

**Tornion uimahalli** on Tornion Putaalla osoitteessa Viidankatu 22a sijaitseva uimahalli. Uimahallissa on kuusiratainen ja 25 metriä pitkä pääallas, terapia-allas, lastenallas, opetusallas, kylmäallas, poreallas, kahluuallas sekä vesiliukumäki. Lisäksi uimahallissa on hyppyallas yhden ja kolmen metrin ponnahduslaudoilla sekä viiden metrin hyppytasolla. 

Uimahalli remontoitiin täysin vuonna 2017–2018. Uimahallissa on kaksi saunaa sekä miesten että naisten puolella. 

## Lähteet
Chick Webb

**William Henry "Chick" Webb** (10. helmikuuta 1905 – 16. kesäkuuta 1939) oli yhdysvaltalainen jazz- ja swing-rumpali ja big band-johtaja. Lähteet syntymävuodelle vaihtelevat ja 1909 on merkitty hänen kuolintodistukseensa ja hautakiveensä.

Webb hankki rahaa lehtien myyjänä ensimmäisiä rumpujaan varten. Hän aloitti soittamisen yhtyeissä huvilaivoilla ja aloitti soittamisen klubeissa muutettuaan New Yorkiin vuonna 1925. Vuodesta 1931 hän soitti säännöllisesti Savoyssa. Webb kuoli tuberkuloosiin vuonna 1939.

## Diskografia
* *Ella Sings, Chick Swings* (Olympic, 1974)
* *Stomping at the Savoy* (Proper, 2006)
* *The Complete Chick Webb & Ella Fitzgerald Decca Sessions* (Mosaic, 2013)

## Lähteet
Maatalousväestö

**Maatalousväestö** on väestön osa, joka saa elantonsa maataloudesta, johon kuuluvat maanviljely ja karjatalous. Maatalousyrittäjinä toimivat henkilöt ovat maataloutta ja metsätaloutta harjoittavat henkilöt ja heidän puolisonsa, jotka ovat toiminnassa mukana.

Sääty-yhteiskunnan aikana maatalousväestö muodosti suurimman osan talonpoikien säädystä, johon kuului maatilojen omistajien eli tilallisten lisäksi teollisuudessa työskenteleviä ihmisiä. Maatalousväestöön kuului lisäksi säädytöntä väestöä, eli renkejä, piikoja ja muonamiehiä. Maatalousyhteiskunnassa töitä tekivät sekä naiset että miehet.

Monissa maissa maatalousväestön osuus on vähentynyt teollistumisen myötä, kun teollisuuden mukana ovat lisääntyneet myös palvelut. Esimerkiksi Suomessa elinkeinorakenne oli maatalousvaltainen vielä 1920-luvulla, mutta 2000-luvun alussa maataloudessa toimi vain muutama prosentti väestöstä.

## Lähteet
Taekwondo kesäolympialaisissa 2024

**[[Taekwondo|Taekwondossa]]** kilpaillaan **[[Kesäolympialaiset 2024|Pariisin 2024 kesäolympialaisissa]]** 9.kertaa. Taekwondossa kilpaillaan 7.–10. elokuuta 2024 Grand Palais’ssa. Taekwondo-otteluita käydään yhteensä kahdeksassa luokassa. Sekä naisille että miehille on neljä painoluokkaa. Kussakin painoluokassa on 16 osallistujaa eli yhteensä taekwondoneja osallistuu olympialaisiin 128.

## Aikataulu
Kilpailujen ensimmäisenä päivänä otellaan kevyimmissä painoluokissa ja tästä päivittäin edetään kohti raskaampia luokkia.

## Mitaliyhteenveto

### Miehet

### Naiset

## Lähteet
Olav Johan Sopp

**Olav Johan Sopp** (synt. *Johan Oluf Olsen*; 6. lokakuuta 1860 Hamar – 14. elokuuta 1931 Østre Toten) oli norjalainen lääkäri ja mykologi. Hän ehdotti ensimmäisenä maailmassa, että sienet tulisi luokitella omaksi pääryhmäkseen. Sopp myös kehitti tavan tuottaa kondensoitua maitoa ilman sokeria. Nestlé osti hänen maitotehtaansa vuonna 1897 ja Sopp työskenteli yhtiössä tieteellisenä johtajana vuoteen 1925. 


Vikingmelk eller kondensert melk.jpg|Soppin kehittämää Viking Melk -maitotiivistettä valmistetaan edelleen.

## Lähteet

## Aiheesta muualla
Knut Bjørnsen

**Knut Bjørnsen** (26. heinäkuuta 1932 Oslo – 14. marraskuuta 2008 Drammen) oli norjalainen urheilutoimittaja ja -selostaja sekä televisiojuontaja, joka tunnettiin erityisesti Tupla tai kuitti (*Kvitt eller dobbelt*) -tietokilpailun pitkäaikaisena juontajana.

Bjørnsen aloitti toimittajan uransa *[[Verdens Gang]]* -sanomalehdessä vuonna 1953 ja siirtyi NRK:lle vuonna 1962. Hän selosti erityisesti luistelukisoja, ja hänellä oli omaakin taustaa lajissa, sillä hän oli pikaluistelun nuorten Norjan mestari vuodelta 1951. Bjørnsen juonsi NRK:lla Tuplaa tai kuittia vuosina 1966–1994. Myöhemmin hän siirtyi kaupallisille kanaville.

Bjørnsen kuoli haimasyöpään vuonna 2008.

## Lähteet

## Aiheesta muualla
Daniel Koskipalo

**Daniel Koskipalo** (s. 3. toukokuuta 2003) on suomalainen jalkapalloilija, joka edustaa FC Lahtea. Hänen pelipaikkansa on laitapuolustaja. Koskipalo on pelannut myös Lahden Reippaassa, ja hän on FC Reippaan kasvatti.

## Lähteet
Ribérac

**Ribérac** on kunta Lounais-Ranskassa Dordognen departementissa Uuden-Akvitanian alueella. Se sijaitsee Dronne-joen varrella, noin 37 kilometriä Périgueux’n kaupungista länteen.

Vuonna 848 normannit nousivat Dronne-jokea ylävirtaan ryöstämään Saint-Pierren luostaria Brantômessa. Périgordin ja Angoumoisin kreivien aloitteesta joen ylityspaikan lähettyville Ribéraciin perustettiin puolustusrakennus (castellarium). Noin vuonna 1000 perustettiin linna Château de Ribérac nykyisen hautausmaan kukkulalle. Vähitellen linnaa ympäröivään laaksoon rakentui kaupunki. Ranskan uskonsodissa 1500-luvulla linna joutui huonoon kuntoon ja se hylättiin, ja lopulta 1800-luvulla se tuhoutui kokonaan.

Notre-Damen kirkko on rakennettu 1000-luvulla. Siellä kävivät linnan ympäristössä asuvat uskovaiset. 1500-luvun alussa kirjoitettiin kollegiaalisen kirkon perustamiskirjan. Ranskan uskonsodissa vuonna 1568 hugenotit sytyttivät kirkon tuleen. Notre Damen kollegiaalikirkko palautettiin katoliseen jumalanpalvelukseen 1800-luvun alussa, ja siitä oli tarkoitus tehdä pysyvä seurakuntakirkko. Se kuitenkin hylättiin vuonna 1935, ja jumalanpalvelukset siirrettiin uuteen kirkkoon. Entinen kirkkorakennus entisöitiin, ja vuonna 1988 se avattiin kulttuuritilana. Nykyisin se isännöi kesäaikaan lukuisia nykytaiteen näyttelyitä ja konsertteja. 

## Tunnettuja kuntalaisia
*Arnaut Daniel (1150-1210), trubaduuri

## Lähteet

## Aiheesta muualla
Ljuboml

**Ljuboml** () on historiallinen kaupunki Ukrainan luoteisosassa, Volynian alueen Kovelin piirissä. Ljuboml sijaitsee 123 kilometriä aluekeskus Lutskista länsiluoteeseen. Valko-Venäjän rajalle on 52 kilometriä ja Puolan rajalle 17 kilometriä. Kaupungin eteläpuolitse kulkee eurooppatie  (Lublin–Kovel–Sarny–Korosten–Kiova). Ljubomlissa on rautatieasema.

Tammikuun keskilämpötila on -4,4 °C ja heinäkuun +18,8 °C. Keskimääräinen vuosisademäärä 602 millimetriä.

Kaupungin alue on ollut asuttua jo kuparikaudesta lähtien. Myös myöhäispaleoliittisiä, neoliittisiä ja pronssisia aftefakteja on löydetty Ljubomlista. Kirjalliset lähteet (kronikat) mainitsevat paikkakunnan ensimmäisen kerran vuonna 1287. Kaupunginoikeudet paikkakunta sai vuonna 1541.

Ukrainan tilastokeskuksen arvioima väkiluku 10&nbsp;295 asukasta (1.1.2022). Vuoden 2001 väestönlaskennassa väkiluku oli 10&nbsp;395. 

Ljuboml oli aiemmin Ljubomlin piirin keskus. Kesän 2020 aluehallinnollisessa uudistuksessa Ukrainan piirien lukumäärää supistettiin merkittävästi ja Ljuboml piireineen liitettiin osaksi Kovelin piiriä.


Church of the Holy Trinity in Lyuboml with bell tower 2.JPG|Pyhän kolminaisuuden kirkko ja kellotorni.
Railway station in Lyuboml.jpg|Rautatieasema.


## Lähteet

## Aiheesta muualla
Marian Kotleba

**Marian Kotleba** (s. 7. huhtikuuta 1977 Banská Bystrica, Tšekkoslovakia) on slovakialainen poliitikko ja äärioikeistolaisen Kotleba – Kansanpuolue Meidän Slovakiamme puolueen perustaja ja puheenjohtaja. Vuosina 2013–2017 hän toimi Banská Bystrican alueen kuvernöörinä. Vuoden 2019 presidentinvaalien ensimmäisellä kierroksella Kotleba sijoittui neljänneksi.

## Ura
Keskislovakialaisessa Banská Bystrican kaupungissa syntynyt Kotleba toimi ensimmäistä kertaa poliittisessa liikkeessä 2000-luvun alussa, kun hän liittyi uusnatsistiseen Slovenská Pospolitosť (Slovakian yhtenäisyys) -puolueeseen. Kotleba nousi nopeasti sen johtoon. Antisemitistisiä, rasistisia sekä antiparlamentaarisia kannanottoja tehnyt puolue otti univormuissaan mallia natsi-Saksan alaisessa Slovakian tasavallassa toimineesta Hlinkakaartista. Slovenská Pospolitosť lakkautettiin oikeuden päätöksellä vuonna 2006, mutta jatkoi toimintaansa kansalaisjärjestönä.

Tämän jälkeen Kotleba perusti uuden Kansanpuolue Meidän Slovakiamme -puolueen, jonka puheenjohtajana hän toimii yhä. Hän voitti yllättäen Banská Bystrican alueen kuvernöörinvaalit vuonna 2013, jossa tehtävässä hän toimi yhden täyden nelivuotiskauden. Vuoden 2016 parlamenttivaaleissa Meidän Slovakiamme ylitti vaaditun äänikynnyksen ja Kotleba sekä 9 muuta puolueen ehdokasta nousivat kansanedustajiksi. Puolue nimitti Kotleban ehdokkaakseen Slovakian presidentinvaaleihin 2019, joidenka ensimmäisellä kierroksella hän keräsi yli 10%:n kannatuksen jääden kuitenkin neljänneksi. Kotleba uusi parlamenttipaikkansa vuoden 2020 vaaleissa.

Kotleba menetti parlamentaarikon mandaattinsa vuonna 2022 kun Slovakian korkein oikeus tuomitsi hänet tahallaan tehdystä rikoksesta. Kotleba sai ehdollisen vankeusrangaistuksen ihmisten perusoikeuksia vastustanutta toimintaa kohtaan osoitetusta myötätunnosta. Hän oli lähettänyt 1488 euron arvoisia kuponkeja kolmelle perheelle natsi-Saksan alaisen Slovakian tasavallan perustamisen vuosipäivänä vuonna 2017. Oikeus katsoi, ettei Kotleba ollut voinut olla tuntematta numerosarjan uusnatsistista symboliikkaa.

## Lähteet

## Aiheesta muualla